ID-kaardiga isikutuvastuseks tuleb veebiserveritesse ja ID-kaardi autentimist kasutatavatesse rakendusserveritesse lisada  LISAKS  olemasolevatele sertifikaatidele kõigi uute sertifikaatide  tugi.  Uued sertifikaadid tuleb lisada aktsepteeritud sertifikaatide loetellu ning seadistada toimima ka uute CA-de poolt välja antud sertifikaatide kehtivuse kontroll kasutades selleks SK kehtivuskinnitusteenust (OCSP) või tühistusnimekirja (CRL) teenust.    Mõlema sertifitseerija - nii "ESTEID-SK 2011" kui ka "EID-SK 2011" puhul tuleks nende sertifitseerijate poolt välja antud sertifikaatide kehtivuse kontrolli päringute vastuseid verifitseerida "SK OCSP RESPONDER 2011" sertifikaadiga.  Näidiskonfiguratsiooni, kus on ka vajalikud täiendused seoses uute sertifikaatidega seadistatud, võib näha OCSP PHP näidisklientrakendusest aadressilt http://www.id.ee/?id=10736    Lisaks tuleb uued sertifikaadid seadistada muudesse süsteemidesse mis ID-kaardi sertifikaate kasutavad (VPN-i kliendid, arvutivõrku logimise lahendused).